Sima (speváčka)

Simona Hegerová, umeleckým menom Sima (* 30. apríl 1996, Trnava) je slovenská speváčka, označovaná aj ako raperka. Osobne o sebe tvrdí, že nie je raperkou, skôr rapujúcou speváčkou. Je známa zo speváckej šou Hlas Česko Slovenska, preslávila sa však až v roku 2015 vďaka projektu Podzemgang. Vydala štyri štúdiové albumy, dve EP a viac než 50 videoklipov.

Životopis 
Simona Hegerová sa narodila a vyrastala v Trnave. V deviatich rokoch začala navštevovať základnú umeleckú školu, kde sa začala venovať spevu. Študovala na Strednej priemyselnej škole dopravnej v Trnave.

V trinástich rokoch vystupovala v Mini Talent Show vysielanej na STV, kde sa dostala medzi najlepších dvanásť účastníkov.

V roku 2012 sa v šestnástich rokoch zúčastnila prvej série speváckej súťaže Hlas Česko Slovenska, českej a slovenskej verzie formátu The Voice. Spievala pieseň „Mama Do (Uh Oh, Uh Oh)“ od Pixie Lott a získala súhlas troch zo štyroch porotcov. Postúpila do finálovej dvadsaťštvorky a pripojila sa k tímu Dary Rolins. Zo súťaže bola vyradená v deň svojich sedemnástich narodenín.

Neskôr sa stretla so súčasným partnerom Tomášom Gajlíkom, známym pod pseudonymom Gajlo, ktorý je zároveň jej producentom a manažérom. Do povedomia sa dostala vďaka projektu Podzemgang, kedy spolupracovala s Egom na úspešnom duete „On je len kamarát“.

8. decembra 2017 vyšiel jej debutový album Femina, ktorý sa dostal na druhé miesto v rebríčku najpredávanejších albumov na Slovensku.

16. decembra 2018 vyšiel jej druhý album Podla seba. V rebríčku najpredávanejších albumov na Slovensku sa umiestnil na treťom mieste.

V roku 2019 nasledoval tretí album s názvom Bombím.

V roku 2020 vyšlo EP OMG, ktoré získalo ocenenie EP roka v Ruka Hore Awards. Ďalší rok nasledovalo EP Story.

20. novembra 2022 vyšiel štvrtý štúdiový album Masterpiece. Ako jej prvý album dosiahol vrchol rebríčka najpredávanejších albumov na Slovensku.

Diskografia

Štúdiové albumy 
 2017 – Femina
 2018 – Podla seba
 2019 – Bombím
 2022 – Masterpiece

EP 
 2020 – OMG
 2021 – Story

Single 
 2015 – „Vnímaš“
 2015 – „Fejk“
 2015 – „Nechceš byť sám“
 2016 – „Prázdne slová“
 2016 – „Môj svet“
 2016 – „Čas“
 2017 – „Femina“
 2017 – „Princíp vzájomnosti“
 2018 – „Spolu“
 2019 – „Together“
 2019 – „Flirt“
 2019 – „Je mi jedno“
 2020 – „Toto leto“ (feat. Kali)
 2021 – „Keď si so mnou“
 2022 – „Riť“ (feat. Tina)
 2022 – „V oblakoch“ (feat. Ben Cristovao)
 2023 – „Forever Young"

Koncertné šnúry 
 2018 – Femina Tour
 2018 – Femina Tour #2
 2019 – Podla Seba Tour
 2020 – Bombím Tour 2020
 2022 – OMG Story Tour
 2023 – Masterpiece Tour

Nominácie a ocenenia 

Ruka Hore Awards

SOWA Social Awards Slovakia

Ceny SOZA

Hudobné ceny rádia Europa 2

Referencie

Iné projekty

Externé odkazy 
 Oficiálna webstránka
 Diskografia Simy v databáze Discogs
 
 Simona Hégerová - Osobnosti.cz

Zdroj 

Slovenské speváčky
Slovenské popové speváčky
Osobnosti z Trnavy